Pakatan Warsaw

450px|thumb|Sempadan NATO (biru) dan Pakatan Warsaw (merah) semasa zaman Perang Dingin
Pakatan Warsaw atau Pertubuhan Perjanjian Warsaw, rasminya bernama Perjanjian Persahabatan, Kerjasama dan Bantuan Bersama (), merupakan perikatan ketenteraan untuk negara komunis Eropah Tengah dan Eropah Timur. Perikatan ini ditubuhkan pada 14 Mei 1955 di Warsaw, Poland, demi menentang ancaman berkemungkinan oleh NATO dan juga sebagai tindak balas terhadap integrasi Jerman Barat yang "ditenterakan kembali" ke dalam NATO pada 9 Mei 1955 akibat ratifikasi Perjanjian Damai Paris. Pakatan ini berkekal sepanjang Perang Dingin sehingga beberapa negara-negara ahli bermula menarik diri pada tahun 1989, diikuti oleh keruntuhan Blok Timur dan perubahan politik di Kesatuan Soviet. Perjanjian ini ditandatangani pada 14 Mei 1955, dan salinan rasmi dibuat dalam Bahasa Rusia, Bahasa Poland, Bahasa Czech dan Bahasa Jerman.

 Ahli-ahli 
 KRSS
 Poland
 Jerman Timur
 Czechoslovakia
 Bulgaria
 Hungary
 Romania
 Albania (menarik balik sokongan pada 1961, keluar secara rasmi pada 1968)


Semua negara komunis di Eropah Tengah dan Timur merupakan penandatangan kecuali Yugoslavia. Para anggota Pakatan Warsaw berjanji untuk saling melindungi sekiranya mana-mana ahli diserang. Perjanjian ini juga menyatakan bahawa hubungan di antara penandatangan adalah berasaskan tidak campur tangan dalam hal dalaman dan rasa hormat pada kedaulatan dan kemerdekaan setiap negara. Peraturan tidak masuk campur kemudiannya dicabuli secara de facto dengan campur tangan Soviet di Hungary (Revolusi Hungary 1956) dan Czechoslovakia (Prague Spring, 1968). Dalam kedua-dua kes, bantuan dikatakan dipinta, jadi peraturan ini tidaklah dicabul secara rasmi.

 Sejarah 
Kesatuan Soviet mendakwa bahawa pemmbentukan Pakatan Warsaw pada May 1955 merupakan reaksi terhadap kemasukan Republik Persekutuan Jerman ke dalam NATO pada tahun yang sama. Kesahan dakwaan ini dilemahkan oleh sebab semua anggota kanan kerajaan bukan-Soviet yang menyertai merupakan pegawai tentera Rusia. Pakatan ini memformalkan kedudukan Kesatuan Soviet sebagai ketua blok negara sosialis, dan menggantikan hubungan dua hala dengan rangka berbilang hala .

 Pemerintah Tertinggi 
  Nama  Mula berkhidmat  Hingga1. Marsyal Kesatuan Soviet Ivan Konev   14 Mei 1955   19602. Marsyal Kesatuan Soviet  Andrei Grechko   1960   19673. Marsyal Kesatuan Soviet Ivan Yakubovsky   1967   30 November 19764. Marsyal Kesatuan Soviet  Viktor Kulikov   1977   1991

 Ketua Turus Gabungan 
  Nama  Mula berkhidmat  Hingga 1.Jeneral Ketumbukan Joe Andry   1955   1962 2.Jeneral Ketumbukan Pavel Batov   1962   1965 3.Jeneral Ketumbukan Mikhail Kazakov   1965   1968 4.Jeneral Ketumbukan Sergei Shtemenko   1968   1976 5.Jeneral Ketumbukan Anatoly Gribkov   1976   1989 6.Jeneral Ketumbukan Vladimir Lobov   1989   1990

Selepas Pakatan Warsaw  	 
Pada 1 Mei 2004, Republik Czech, Estonia, Hungary, Latvia, Lithuania, Poland, dan Slovakia menjadi ahli-ahli Kesatuan Eropah. Mereka diikuti pada tahun 2007 oleh Romania dan Bulgaria.

 Lihat juga 
 Collective Security Treaty Organization (perjanjian antara 6 negara selepas Soviet)

Rujukan 	 

 The Warsaw Pact 	 
 Modern History Sourcebook: The Warsaw Pact	
 Parallel History Project on NATO and the Warsaw Pact

 Bacaan lanjut 
 Mastny, Vojtech and Malcolm Byrne (eds.).  A Cardboard Castle: An Inside History of the Warsaw Pact, 1955-1991. Budapest: Central European University Press, 2005. 726 pp.
 Umbach, Frank. Das rote Bündnis: Entwicklung und Zerfall des Warschauer Pakts, 1955-1991. Berlin: Christoph Links Verlag, 2005. 701 pp. 
 The Warsaw Pact: Arms, Doctrine and Strategy, Lewis, William J.; Institute for Foreign Policy Analysis; 1982. ISBN 0-07-031746-1. This book presents an overview of all the Warsaw Pact armed forces as well as a section on Soviet strategy, a model land campaign which the Soviet Union could have conducted against NATO, a section on vehicles, weapons and aircraft, and a full-color section on the uniforms, nations badges and rank-insignia of all the nations of the Warsaw Pact.
 Havel, Václav To the Castle and Back New York: Alfred A Knopf, 2007.

 Pautan luar 

 Dokumentekollektionen aus Archiven des Warschaupakts, vom Parallel History Project on NATO and the Warsaw Pact (PHP)

Kategori:Kesatuan Soviet
Kategori:Pertubuhan antarabangsa
Kategori:Perang Dingin
Kategori:Pakatan Warsaw
Kategori:Tentera Soviet
Kategori:Perjanjian
Kategori:Perikatan ketenteraan
Kategori:Komunisme
Kategori:Marxisme–Leninisme
Kategori:Blok Timur